open-index/open-wikipedia-markdown huggingface dataset:
Ամիր իբն ալ-Տուֆեյլ

**Ամիր իբն ալ-Տուֆեյլ իբն Մալիք իբն Ջաաֆար** (, ) Բանու Ամիր ցեղի առաջնորդ և նախաիսլամական շրջանի բանաստեղծ՝ Ջաֆար իբն Քիլաբի տոհմից։ Նա հորից հետո զբաղեցրել է ցեղի առաջնորդի պաշտոնը Խասաամ ցեղի դեմ պատերազմներում, մինչև որ վնասվածքներն ու մարտադաշտում անհաջողությունները ստիպեցին նրան հրաժարվել պաշտոնից։ Նա վերականգնվեց որպես առաջնորդ իր հորեղբոր՝ Աբու Բարայի մահից հետո։

## Կենսագրություն
Ամիր իբն ալ-Տուֆեյլը սերում էր Մալիք իբն Ջաֆար ընտանիքից՝ Բանու Քիլաբների Ջաֆար տոհմի կրտսեր գծից, որը նույնպես Բանու Ամիր ցեղի մաս էր կազմում։ 590-ական թվականներին և մինչև 7-րդ դարի սկիզբը նա մասնակցել է Բանու Ամիրների կողմից կազմակերպված բազմաթիվ ասպատակություններին, երբեմն ղեկավարելով իր սեփական ջոկատը։ Նա ստանձնեց ցեղի ռազմական ղեկավարությունը, երբ նրա հայրը՝ ալ-Տուֆեյլ իբն Մալիքը, սպանվեց Հարավային Արաբիայում Խասաամի դեմ մարտում։

Ֆայֆ ալ-Ռիհում Խասաամի դեմ մարտում աչքը կորցնելուց հետո, նա համարվեց Բանու Ամիրի հրամանատարության համար անպիտան։ Ավելին, նա կորցրեց ութ կամ ինը մերձավոր ազգական այս մարտերի ժամանակ, մինչդեռ Բանու Ամիրը նույնպես զգալի կորուստներ կրեց։ Ամիր իբն ալ-Տուֆեյլը այս կորուստների համար պատասխանատու ճանաչվեց ցեղի մյուս երեցների կողմից, և նրա և Ջաֆարի տոհմի ավագ սերնդի՝ Ռաբիայի ղեկավար Ալկամա իբն Ուլաթա իբն Աուֆի միջև առաջնորդության համար իրավական պայքար սկսվեց։ Արբիտրաժը վերջնական որոշում չկայացրեց, բայց Ամիր իբն ալ-Տուֆեյլը, այնուամենայնիվ, վերականգնեց իր լավ համբավը դատի ընթացքում, մասամբ բանաստեղծ ալ-Աշայի աջակցության շնորհիվ։ Սա կարևոր դեր խաղաց նրա՝ որպես Ջաֆար կլանի առաջնորդի, և ընդլայնմամբ՝ Բանու Ամիրի, վերականգնման համար, երբ նրա հորեղբայր Ամիր Աբու Բարա իբն Մալիքը մահացավ 624/25 թվականին։

Ըստ իսլամական ավանդույթի՝ Ամիրը Մուհամմադի ամենավատ բեդվին թշնամին էր և խախտեց Մուհամմադի և Աբու Բարայի միջև կնքված պաշտպանության ուխտը՝ գլխավորելով Սուլեյմի ցեղերի արշավախումբը, որը Բիր Մաունայում կոտորեց տասնյակ մուսուլման միսիոներների։ Ասում են նաև, որ նա ծրագրել է Մուհամմադի սպանությունը։ Չնայած այս իրադարձությունները վերագրվում են ավանդույթին, հայտնի է, որ Ամիրը մահացել է որպես հեթանոս՝ երբեք իսլամ չընդունելով։

## Ստեղծագործություն
Ամիր իբն ալ-Տուֆեյլի պոեզիայի հատվածները հավաքվել են դիվանի (հատորի) մեջ։ Անգլերեն թարգմանությունը կարելի է գտնել Ասադի Աբիդ իբն ալ-Աբրասի և Ամիր իբն Սասայի Ամիր իբն աթ-Տուֆեյլի «Դիվաններում» (խմբ.՝ Սի Ջեյ Լյալ (1913 և 1980): Նրա պոեզիայի մեծ մասը ներթափանցված է ցեղային ղազվայով (զինվորական էթոսով), չնայած որոշ տողեր, ըստ արևելագետ Վ. Կասկելի, «շարժվում են դրա մարդկայնության միջով», օրինակ՝ դիվանի 11-րդ համարը, որտեղ Ամիրը ողբում է աչքի կորուստը:

## Ծանոթագրություններ

## Աղբյուրներ

* 
* 
* 

Կատեգորիա:6-րդ դարի արաբներ
Կատեգորիա:7-րդ դարի արաբներ
Կատեգորիա:Արաբ բանաստեղծներ
.5: The Gray Chapter

***.5: The Gray Chapter,*** ամերիկյան Slipknot մետալ խմբի հինգերորդ ստուդիական ալբոմը, որը 2014 թվականի հոկտեմբերի 17-ին թողարկել է «Roadrunner Records »լեյբլը։ «*.5: The Gray Chapter»-ը* նվիրված է խմբի նախկին բասիստ Փոլ Գրեյի հիշատակին, որը մահացել է 2010 թվականի մայիսի 24-ին թմրանյութերի չարաշահումից։ Սա Slipknot խմբի առաջին ալբոմն է, որը ձայնագրվել է առանց բասիստ Գրեյի և թմբկահար Ջոի Ջորդիսոնի, որը լքել էր խումբը 2013 թվականին առողջական խնդիրների պատճառով։ Սա նաև վերջին ալբոմն է, որում մասնակցել է հարվածային գործիքներ նվագող Քրիս Ֆենը։

## Պատմություն
2013 թվականին Slipknot-ը սկսել է աշխատանքները իրենց հինգերորդ ալբոմի վրա։ 2014 թվականին մասնակիցներն ունեին բավարար նյութ այն ձայնագրելու համար։ Ալբոմի ձայնագրությունը տևել է մայիսից մինչև հունիս, իսկ ալբոմի միքսը կատարվել է հուլիսին։ 2014 թվականի օգոստոսի 1-ին թողարկվել է «The Negative One» երգը՝ որպես երկրպագուների երկար սպասման պարգև, իսկ օգոստոսի 5-ին, ժամը 21:00-ին թողարկվել է տեսահոլովակը։ Առաջին պաշտոնական սինգլը «The Devil In I» վերնագրով թողարկվել է օգոստոսի 25-ին, իսկ տեսահոլովակը՝ սեպտեմբերի 12-ին։ Առաջին 4 երգերի նախնական տարբերակները թողարկվել են սեպտեմբերի 30-ին։ Հոկտեմբերի 10-ին թողարկվել է ալբոմի երկրորդ սինգլը՝ «Custer»-ը։ Հոկտեմբերի 13-ին պաշտոնապես թողարկվել է «XIX» երգը, հոկտեմբերի 14-ին՝ «Sarcastrophe», հոկտեմբերի 15-ին՝ «AOV», հոկտեմբերի 16-ին՝ «Killpop», հոկտեմբերի 17-ին՝ «Skeptic»։ Ալբոմը առաջին շաբաթվանից հետո Billboard 200 չարտում զբաղեցրել է առաջին հորիզոնականը։ Ամերիկայում առաջին շաբաթում վաճառվել է 74,000 օրինակ։ 2015 թվականի հոկտեմբերի 5-ին ներկայացվել է «XIX» երգի չորրորդ տեսահոլովակը։

## Կոմպոզիցիաների ցանկ
Բոլոր հեղինակները վերցված են ASCAP տվյալների բազայից։

## Չարտեր և հավաստագրեր

### Շաբաթական չարտեր

### Տարեկան չարտեր

### Սինգլներ

#### Այլ երգեր

### Հավաստագրեր

## Ձայնագրության մասնակիցները
* Սիդ Ուիլսոն (#0)- DJ;
* Ջեյ Վայնբերգ (-) - հարվածային գործիքներ
* Ալեսանդրո Վենտուրելլա (-) - բաս կիթառ որոշ երգերում, որոնց ցանկը անհայտ է
* Դոնի Սթիլ (-) - բաս կիթառ որոշ երգերում, տիտրերն անհայտ են։
* Քրիս Ֆեն (#3) - հարվածային գործիքներ, բեք վոկալ
* Ջեյմս Ռութ (#4) - սոլա կիթառ, բաս կիթառ
* Քրեյգ Ջոնս (#5) - սեմփլ, ստեղնաշարային գործիքներ
* Շոն Քրահան (#6) - հարվածային գործիքներ, բեք վոկալ, հարվածային գործիքներ «Goodbye» և «If Rain Is What You Want» երգերի սկզբում, վոկալ «Be Prepared For Hell»-ում։
* Միք Թոմսոն (#7) - ռիթմ կիթառ, բաս կիթառ
* Քորի Թեյլոր (#8) - վոկալ, բաս կիթառ «Goodbye» երգում'։

## Ծանոթագրություններ

Կատեգորիա:2014 ալբոմներ
Կատեգորիա:Billboard 200 գլխավորած ալբոմներ
Կատեգորիա:Ալբոմներ այբբենական կարգով
Կատեգորիա:Անգլալեզու ալբոմներ
Սթինգ (ԱԹՍ)

**Սթինգ** (), ուկրաինական կալանիչ անօդաչու թռչող սարք, որը մշակվել է ռուս-ուկրաինական պատերազմի ժամանակ։

## Նկարագրություն
«Սթինգը» մշակել է Wild Hornets խումբը՝ Ռուսաստանի կողմից ուկրաինական քաղաքները հարձակվելու համար օգտագործվող «Շահեդ» անօդաչու թռչող սարքերի մեծ թվաքանակը որսալու նպատակով, որոնք կարող են գերակշռել այլ տեսակի հակաօդային պաշտպանության համակարգերը։

ԱԹՍ-ի աերոդինամիկ արկի ձև ունեցող շրջանակը ստեղծում են 3D տպիչով։ «Սթինգը» շարժվում է չորս պտուտակներով և կարող է հասնել թռիչքի 343 կմ/ժ արագության և թռչել 300 մ բարձրության վրա:  Այն օգտագործում է Odd Systems-ի Kurbas ջերմային պատկերման տեսախցիկներ: «Սթինգը» ունի մինչև 25 կիլոմետր գործողության շառավիղ: 

«Սթինգի» արժեքը գնահատվում է մոտ 2,100 ԱՄՆ դոլար, ինչը շատ ավելի էժան է, քան «Շահեդ» անօդաչու թռչող սարքի գնահատված 35,000 ԱՄՆ դոլար արժեքը։

## Օգտագործում
2025 թվականի մայիսին Wild Hornets-ը հրապարակել է «Սթինգ» կալանիչ սարքի ջերմային տեսախցիկի կադրերը, երբ այն խոցում էր «Շաքհեդ» անօդաչու թռչող սարքը՝ «գրանցելով առաջընթաց անօդաչու թռչող սարքերի պաշտպանության առաջնագծի մեջ»։

2025 թվականի օգոստոսի 1-ին «Սթինգի» համար ջերմային տեսախցիկների մատակարարը հայտարարել է, որ որսացել է «տասնյակ իրանա-ռուսական անօդաչու թռչող սարքեր»։

2025 թվականի հոկտեմբերին Ուկրաինայի ռազմական պատվիրակությունը այցելել է Դանիա և հաջողությամբ ցուցադրել Սթինգի աշխատանքը QinetiQ Banshee թիրախային անօդաչու թռչող սարքի դեմ։ 

2025 թվականի հոկտեմբերի դրությամբ, Սթինգ կալանիչ անօդաչու թռչող սարքերը ոչնչացրել են ավելի քան 1000 թշնամու անօդաչու թռչող սարք։ 

2025 թվականի դեկտեմբերին «Սթինգը» դարձել է առաջին կալանիչ սարքը, որը խփել է ռուսական «Գերան-3» ()՝ «Շահեդ» անօդաչու թռչող սարքի ռեակտիվ տարբերակը։

2026 թվականի փետրվարի դրությամբ, Սթինգը ոչնչացրել է ավելի քան 3900 Գերան () անօդաչու թռչող սարք։ 

Ամսական արտադրության մակարդակը 2025 թվականի մարտին կազմել է ավելի քան 10,000 միավոր։

## Ծանոթագրություններ
Christmas

***Christmas,*** կանադացի երգիչ Մայքլ Բուբլեի յոթերորդ ստուդիական ալբոմը, որը թողարկվել է 2011 թվականի հոկտեմբերի 21-ին։ Ալբոմը դարձել է երգչի երրորդ ալբոմը, որը գլխավորել է ԱՄՆ Billboard 200 չարթը «Call Me Irresponsible» (2007) և «Crazy Love» (2009) ալբոմներից հետո։ «Christmas» ալբոմը 2011 թվականին ԱՄՆ-ում հինգ շաբաթ անցկացրել է առաջին հորիզոնականում՝ ի վերջո դառնալով տարվա երկրորդ լավագույն ալբոմը՝ զիջելով միայն բրիտանացի երգչուհի Ադելի «21»-ին։ «Christmas» ալբոմը Կանադայում ճանաչվել է տարվա սկավառակ և արժանացել է «Juno Award for Album of the Year»-ի՝ դառնալով առաջին տոնական ալբոմը, որը հաղթել է այդ անվանակարգում։ 2012 թվականի նոյեմբերի 26-ին կայացել է վերաթողարկումը՝ չորս լրացուցիչ երգերով, այդ թվում՝ «The Christmas Song» վերաձայնագրով։ Բուբլեն նաև թողարկել է Բինգ Քրոսբիի հիթ «White Christmas» երգի վերամշակված տարբերակը, որի պրեմիերան կայացել է 2012 թվականի դեկտեմբերի 10-ին NBC-ի «Home for the Holidays» հաղորդման եթերում։

2022 թվականի հունվարի դրությամբ այն Բուբլեի ամենահաջողակ ալբոմն է, որը վաճառվել է ամբողջ աշխարհում ավելի քան 16 միլիոն օրինակով՝ դարձնելով այն 21-րդ դարի ամենաշատ վաճառվող ալբոմներից մեկը և աշխարհում ամենաշատ վաճառվող սուրբծննդյան ալբոմներից մեկը։

## Պատմություն
Թողարկվել է 2011 թվականի հոկտեմբերի 21-ին Իռլանդիայում, հոկտեմբերի 24-ին՝ Մեծ Բրիտանիայում և հոկտեմբերի 25-ին՝ ԱՄՆ-ում։ 2011 թվականի նոյեմբերի 5-ին «Christmas» ալբոմը Billboard 200 (ԱՄՆ) չարթում զբաղեցրել է 3-րդ հորիզոնականը՝ Nielsen SoundScan-ի տվյալներով՝ 141,000 օրինակ վաճառքով։ Չարտերում իր 5-րդ շաբաթում ալբոմը հասել է առաջին հորիզոնական՝ մնալով այնտեղ հաջորդ չորս շաբաթների ընթացքում և դառնալով երգչի կարիերայի ամենահաջողակը՝ գերազանցելով նախորդ ռեկորդը, երբ նրա «Crazy Love» ալբոմը գլխավորում էր այն 2 շաբաթ։ «Christmas»-ը նաև դարձել է երգչի ամենաշատ վաճառված ալբոմը մեկ շաբաթվա ընթացքում՝ վաճառվելով 479,000 օրինակով։ *SoundScan*-ի տվյալներով՝ «Christmas» ալբոմը ԱՄՆ-ում ընդամենը մեկ տարվա ընթացքում վաճառվել է 2,452,000 օրինակով, ինչը այն դարձնում է տարվա երկրորդ ամենավաճառված ալբոմը՝ զիջելով միայն Ադելի բոլոր ժամանակների բեսթսելլերին՝ «21»-ին**։**.

## Կոմպոզոցիաների ցանկ

## Չարթեր

### Ամենշաբաթյա չարտեր

### Տարեկան ամփոփիչ չարտեր

### Տասնամյակին չարտեր

### Բոլոր ժամանակների չարտեր

## Հավաստագրեր և վաճառք

| (FHF)
|Золотой
|5,000
|-

## Ծանոթագրություններ

## Արտաքին հղումներ
* Michael Buble’s Full Christmas Album. youtube.com

Կատեգորիա:2011 ալբոմներ
Կատեգորիա:Billboard 200 գլխավորած ալբոմներ
Կատեգորիա:Ալբոմներ այբբենական կարգով
Կատեգորիա:Անգլալեզու ալբոմներ
Կատեգորիա:Ջազ ալբոմներ
Կատեգորիա:Փոփ ալբոմներ
Զահրա Հադադ-Ադել

**Զահրա Հադադ-Ադել**  (), իրանցի հասարակական գործիչ, Մոջթաբա Խամենեի կինը։ Սպանվել է 2026 թվականի փետրվարի 28-ին՝ Իրանի իսրայելա-ամերիկյան ռմբակոծության ժամանակ։ Նրա ամուսինը Իրանի գերագույն առաջնորդ է ընտրվել նրա սպանությունից ութ օր անց։

## Վաղ կյանք
Զահրա Հադադ-Ադելը ծնվել է 1979 (կամ 1980) թվականներին[6]՝ Ղոլամ-Ալի Հադադ-Ադելի ընտանիքում, որը պահպանողական և սկզբունքային քաղաքական գործիչ է եղել։ 1980-987 թվականներին եղել է Իսլամական Հանրապետություն կուսակցության անդամ, ինչպես նաև եղել է Ալի Խամենեիի խորհրդականը։ Նա զբաղեցրել է մի շարք պետական պաշտոններ, այդ թվում՝ 1979 թվականին եղել է մշակույթի և իսլամական առաջնորդության նախարար, իսկ 1982-1993 թվականներին՝ կրթության նախարարի տեղակալ։ Նա նաև եղել է Իրանի խորհրդարանի անդամ 2000-ից 2016 թվականներին, իսկ 2004-ից 2008 թվականներին՝ Իրանի խորհրդարանի խոսնակ։ Ներկայումս նա 2012 թվականից ի վեր ծառայում է որպես նպատակահարմարության ընտրության խորհրդի անդամ։

## Ամուսնություն և ընտանիք
1997 թվականին միջնակարգ կրթությունն ավարտելուց հետո Հադադ-Ադելի ապագա սկեսուր Մանսուրե Խոջաստեհ Բաղերզադեն դիմել է Հադադ-Ադելի ընտանիքին՝ Հադադ-Ադելի և նրա որդու՝ Մոջթաբա Խամենեիի միջև ամուսնության առաջարկ կազմակերպելու համար՝ հոր քաղաքական դիրքորոշման պատճառով։
Եվրոնյուզն այդթ ամուսնությունը նկարագրել է որպես քայլ, որը «շատ դիտորդների կարծիքով ստեղծում էր ռազմավարական դաշինք գերագույն առաջնորդի գրասենյակի և քաղաքական համակարգի պահպանողական տեխնոկրատական-մշակութային շրջանակի միջև»։

Զույգը ամուսնացել է 1999 թվականին։ Իր ծագման և ամուսնության շնորհիվ Զահրա Հադադ-Ադելը համարվել է Իրանի քաղաքականության մեջ կարևոր անձ⁠։

Հադադ-Ադելը և նրա ամուսինը ունեցել են երեք երեխա՝ որդի Մոհամմեդ Ամին (ծնված՝ 2007), դուստր Ֆաթեմե Սադաաթ, երկրորդ որդի Մոհամմեդ Բաղեր։

Լուրեր են տարածվել, որ պտղաբերության խնդիրների պատճառով նրանց առաջին երեխան՝ Մոհամմեդ Ամինը, ծնվել է Լոնդոնում՝ ավելի քան մեկ միլիոն ֆունտ արժողությամբ բուժման պայմաններում, և որ զույգը այդ նպատակով մեկնել էր Միացյալ Թագավորություն՝ անվտանգության ամբողջական խմբի ուղեկցությամբ։ Սակայն Հադադ-Ադելը հերքել է այդ տեղեկությունները՝ հայտարարելով, որ իր երեք երեխաներն էլ ծնվել են Թեհրան քաղաքի հիվանդանոցում՝ մոտ 500,000 թուման ծախսով, իսկ նրանց ծննդաբերությանը մասնակցող բժիշկը եղել է Մարզիե Վահիդ Դաստջերդին։

## Մահ
Ըստ Իրանի կառավարության՝ 2026 թվականին Հադադ-Ադելը սպանվել է ԱՄՆ-ի և Իսրայելի հարվածների հետևանքով։ Այդ հարվածների ժամանակ զոհվել են նաև նրա հարազատները, այդ թվում՝ Իրանի գերագույն առաջնորդը։
Նրա մահից հետո նա, ընտանիքի մյուս զոհված անդամների հետ միասին, համարվել է նահատակ։

## Ծանոթագրություններ

## Արտաքին հղումներ
*Who was Zahra Haddad-Adel, killed in US-Israel joint strike on Iran? All about Mojtaba Khamenei's wife, family, and kids

Կատեգորիա:Սպանված հայտնի իրանցիներ
Ալ-Կալկաշանդի

**Ալ-Կալկաշանդի** (), ամբողջական անունը՝ Շիհաբ ալ-Դին Ահմադ իբն Ալի իբն Ահմադ ալ-Ֆազարի ալ-Շաֆի'ի (), միջնադարյան արաբ եգիպտացի հանրագիտարան, բազմամաթեմատիկոս և մաթեմատիկոս։ Ծնունդով Նեղոսի դելտայից՝ նա դարձավ Մագաղաթի գրագիր (Քաթիբ ալ-Դարջ) կամ Մամլուքների դիվանատան աշխատակից Կահիրեում, Եգիպտոս: Նրա մեծ գործը մեծածավալ վարչական Սուբհ ալ-աʿշա հանրագիտարանն է:

## Ստեղծագործություն
մինի|Սուբհ ալ-աʿշա, հրատարակված 1193 թվականին հիջրային տարեթվով
Սուբհ ալ-Աʿշա ֆի Սինաʿաթ ալ-Ինշաʾ («Կույրերի արշալույսը» կամ «Գիշերային կույրերի համար արշալույսը կանցլերի փաստաթղթերի կազմման վերաբերյալ»). տասնչորս հատորանոց հանրագիտարան, որն ավարտվել է 1412 թվականին, վարչական ձեռնարկ է աշխարհագրության, քաղաքական պատմության, բնական պատմության, կենդանաբանության, հանքաբանության, տիեզերագիտության և ժամանակի չափման վերաբերյալ: Հիմնվելով Շիհաբ ալ-Ումարիի «Մասալիք ալ-աբսար ֆի մամալիք ալ-ամսար»-ի վրա, այն անվանվել է «արաբական վարչական գրականության ժանրի վերջնական արտահայտություններից մեկը»: «Կառավարության նստավայրեր» և «Թագավորության կանոնակարգեր»՝ վաղ իսլամից մինչև մամլուքներ» թեմաներով ընտրանիները հրատարակվել են առանձին:

Դեյվիդ Կանի կողմից «Սուբհ ալ-աաշան» մեջբերվել է որպես գաղտնագրերի փոխարինման և տեղափոխման վերաբերյալ առաջին հրապարակված քննարկում, ինչպես նաև բազմաայբբենական գաղտնագրի առաջին նկարագրություն, որտեղ յուրաքանչյուր պարզ տեքստային տառին նշանակվում է մեկից ավելի փոխարինում: Կրիպտոգրաֆիայի վերաբերյալ ակնարկը ներառում էր տառերի հաճախականության աղյուսակների և տառերի հավաքածուների օգտագործումը, որոնք չեն կարող միասին հանդիպել մեկ բառում: Հետևաբար, Կանը այն մեջբերել է որպես մարդկության պատմության մեջ առաջին աշխատանքը, որը նկարագրում է կրիպտոլոգիան, քանի որ այն նկարագրում է և՛ կրիպտոգրաֆիան, և՛ կրիպտոգրաֆիան: Ալ-Կալկաշանդին մեջբերել է կրիպտոլոգիային վերաբերող տեքստը Իբն ալ-Դուրայհիմի (1312–1361) աշխատությունից, որը մի ժամանակ կորած էր համարվում: Ստամբուլի Սուլեյմանիյա օսմանյան արխիվներում ավելի ուշ կատարված հայտնագործությունները բացահայտել են ոչ միայն Իբն Դուրայհիմի աշխատությունը, այլև 9-րդ դարի ալ-Քինդիի աշխատությունները, որոնք այժմ համարվում են կրիպտոլոգիայի վերաբերյալ ամենահին աշխատությունը:

## Ծանոթագրություններ

## Գրականություն
**Christian and Jewish Religious Dignitaries in Mamluk Egypt and Syria: Qalqashandi's Information on their Hierarchy, Titulature, and Appointment (I &II)*
**International Journal of Middle East Studies*, 3:1, 3:2 (1972)

## Արտաքին հղումներ
* 
*
*
*
*

Կատեգորիա:Արաբ մաթեմատիկոսներ
Կատեգորիա:Եգիպտացի գիտնականներ
Lystek

**Lystek International**-ը կանադական թափոնների մշակման տեխնոլոգիական ընկերություն է: Հիմնադրվել է 2000 թվականին Կանադայի Օնտարիո նահանգի Վաթեռլոոյի համալսարանում՝ կոշտ թափոնների և այլ ոչ վտանգավոր, օրգանական թափոնների նյութերի մշակման տեխնոլոգիաները կոմերցիոն դարձնելու նպատակով: Lystek-ընկերության գլխամասային գրասենյակը գտնվում է Կանադայի Օնտարիո նահանգի Քեմբրիջ քաղաքում և պատկանում է նրա ղեկավարությանը և R.W. Tomlinson Ltd.-ընկերությանը:

## Տեխնոլոգիա
Lystek-ընկերության տեխնոլոգիան օգտագործում է ջերմային հիդրոլիզ, որը ներառում է բարձր արագությամբ կտրում, ալկալիների ավելացում և ցածր ջերմաստիճանի գոլորշի՝ կենսապարարտանյութ արտադրելու նպատակով: Այս արտադրանքը կարող է վաճառվել որպես կոմերցիոն կենսապարարտանյութ՝ LysteGro անվամբ, կամ վերամշակվել անաերոբ մարսողական համակարգերում և կենսաբանական սննդանյութերի հեռացման (BNR) համակարգերում՝ կեղտաջրերի մաքրման կայանի աշխատանքի օպտիմալացման նպատակով: Lystek-ընկերության գործընթացի պայմանները քայքայում են մանրէային բջջային թաղանթները և բարդ մակրոմոլեկուլները հիդրոլիզում ավելի պարզ միացությունների: Արտադրանքի մինչև 25%-ի վերամշակումը դեպի մարսողական համակարգ մեծացնում է կենսագազի արտադրությունը ավելի քան 30%-ով և բարելավում է կենսաքայքայումը՝ նվազեցնելով բիոպինդ նյութերի արտադրությունը առնվազն 20%-ով:

## Դիմումներ
Lystek-ընկերության համակարգը կարող է տեղադրվել որպես հետնամաս, անաերոբ մարսողությունից հետո, ջրազրկման լուծումից հետո կեղտաջրերի մաքրման կայանում: Այն կարող է նաև վերցնել հում տիղմն անմիջապես առանց անաերոբ մարսող սարքի գործընթացի: Այլապես, համակարգը կարող է օգտագործվել տարածաշրջանային մշակման կենտրոնում՝ բազմաթիվ օրգանական թափոններ արտադրողներին սպասարկելու համար: Lystek-ընկերության լուծումը մոդուլային է և փոքր տարածք է զբաղեցնում, ինչը այն դարձնում է ճկուն տեղակայման և հեշտությամբ առկա օբյեկտներում վերազինման համար:

## Առևտրային գործարաններ և նախագծեր
2015 թվականի դրությամբ կա հինգ տեղադրում Օնտարիոյում Lystek տեխնոլոգիայի և Սասկաչևանի Հյուսիսային Բաթլֆորդ քաղաքում վեցերորդ օբյեկտի մասին: Յոթերորդ տեղադրումը (առաջինը ԱՄՆ-ում) նախատեսվել է գործարկվել և լիովին գործուն լինել Կալիֆորնիա նահանգի Ֆեյրֆիլդ քաղաքում 2016 թվականի առաջին օրացուցային եռամսյակի վերջում:

## Ծանոթագրություններ


## Լրացուցիչ ընթերցանություն
* https://uwaterloo.ca/news/blog/post/can-lystek-save-region-100-million-fertilizer
* http://www.watertapontario.com/news/lystek-product-registration/76

## Արտաքին հղումներ
* 

Կատեգորիա:2000 հիմնադրված ընկերություններ
Մուհամմադ Ալուան

**Մուհամմադ Ալուան** (), լրիվ անունը՝ Մուհամմադ Հասան Ալուան () սաուդցի արաբ վիպասան և Սաուդյան Արաբիայի Թագավորության Մշակույթի նախարարությանը կից Գրականության, հրատարակչության և թարգմանության հանձնաժողովի գլխավոր գործադիր տնօրեն, պաշտոնում նշանակվել է 2020 թվականին: Նա ծնվել է ալ-Ռիադում և սովորել է համակարգչային տեղեկատվական համակարգեր Թագավոր Սաուդի համալսարանում՝ ստանալով բակալավրի աստիճան 2002 թվականին: Նա նաև ստացել է բիզնեսի կառավարման մագիստրոսի աստիճան Օրեգոնի Պորտլենդի համալսարանից 2008 թվականին և դոկտորի աստիճան Օտտավայի Քարլթոն համալսարանից 2016 թվականին:

Ալուանը երրորդ սաուդյան վիպասանն է, որը 2017 թվականին արժանացել է արաբական գեղարվեստական ​​գրականության միջազգային մրցանակի (հաճախ անվանում են արաբական Բուքեր)՝ վիպասաններ Աբդո Խալից (2010) և Ռաջա Ալիմից (2011) հետո:

Ալուանը մինչ օրս հրատարակել է հինգ վեպ՝ «Սակֆ ալքիֆայա» (2002), «Սոֆիա» (2004), «Թուկ Ալթահարա» (2007), «Ալ-Կունդուս» (2011) և «Մութոն Սագեեր» (2016): Նրա աշխատանքները թարգմանաբար հրապարակվել են «Բանիպալ» ամսագրում («Շիկահեր խոտ» և «Վիճակագրություն», թարգմանել է Ալի Ազերիան), «The Guardian»-ում («Նավթային դաշտ», թարգմանել է Փիթեր Քլարկը) և «Բառեր առանց սահմանների», թարգմանել է Ուիլյամ Մ. Հաչինսը:

Նրա աշխատանքները հրատարակվել են «Beirut39» անթոլոգիայում (Բեյրութ39. Նոր գրվածքներ արաբական աշխարհից, խմբագրել է Սամուել Շիմոնը) և «IPAF Nadwa» անթոլոգիայում (Արաբական ի հայտ եկող ձայներ, խմբագրել է Փիթեր Քլարկը):

## Մրցանակներ և պարգևներ
2009-10 թվականներին Ալուանը «Beirut39» նախագծի կողմից ընտրվել է 40 տարեկանից փոքր 39 լավագույն արաբ հեղինակներից մեկը: Նա նաև մասնակցել է 2009 թվականի առաջին IPAF Nadwa-ին։

2013 թվականին նրա «Ալ-Կունդուս» վեպը ընդգրկվել է արաբական գեղարվեստական ​​գրականության միջազգային մրցանակի (2013) կարճ ցուցակում։ 2015 թվականին Ալուանը արժանացել է Արաբական աշխարհի ինստիտուտի «Արաբական գրականության մրցանակին»՝ «Ալ-Կունդուս» վեպը ֆրանսերեն թարգմանելու համար, որը Ստեֆանի Դյուժոլը թարգմանել է որպես «Կաստոր» վեպ։ Այն համարվել է 2015 թվականին ֆրանսերեն թարգմանված լավագույն վեպը։ 2017 թվականին նա արժանացել է արաբական գեղարվեստական ​​գրականության միջազգային մրցանակին՝ Իբն Արաբիի մասին պատմող «Փոքրիկ մահ» վեպի համար։

## Ծանոթագրություններ

## Արտաքին հղումներ

Կատեգորիա:Սաուդցի գրողներ
Triumvirate Environmental

**Triumvirate Environmental, Inc.**, առևտրային թափոնների կառավարման և շրջակա միջավայրի պահպանման ծառայություններ մատուցող ընկերություն, որը գտնվում է Միացյալ Նահանգներում:

## Պատմություն
Triumvirate Environmental-ը հիմնադրվել է Ջոն ՄաքՔուիլանը 1988 թվականին: Այն վտանգավոր թափոնների կառավարման ծառայություններ է մատուցում կրթության, առողջապահության, արդյունաբերության և կենսաբանական գիտությունների ոլորտներին։ Ընկերությունը նաև մատուցում է քիմիական մաքրում, դաշտային ծառայություններ, տեխնիկական ուսուցում և շրջակա միջավայրի վերաբերյալ խորհրդատվական ծառայություններ: Թափոնների կառավարման ընկերությունը նաև տեղափոխում և մշակում է բժշկական թափոնները՝ նախքան վերամշակման համար նյութը արդյունահանելը:

Triumvirate Environmental-ի գլխավոր գրասենյակը ներկայումս գտնվում է Սոմերվիլում, Մասաչուսեթս, և ունի մասնաճյուղեր ամբողջ Միացյալ Նահանգներում և Կանադայում: 2014 թվականին ընկերությունը ձեռք է բերել Ջանեթի բժշկական թափոնների վերականգնման ընկերությունը (Medical Waste Recovery Inc.) և Northern Plastic Lumber Inc. ընկերությունները։ Ընկերության ներկայիս գործադիր տնօրենը հիմնադիր Ջոն ՄաքՔուիլլանն է:

2025 թվականի փետրվարին Triumvirate-ի բաժնեմասը վաճառվեց Berkshire Partners մասնավոր ներդրումային ընկերությանը՝ ընկերությունը գնահատելով 1.8 միլիարդ դոլար։

## Ծանոթագրություններ

Կատեգորիա:Ամերիկյան ընկերություններ
Արտաշատի պաշարում

**Արտաշատի պաշարում** տեղի է ունեցել մ.թ.ա. 66 թվականին՝ ներկայիս Արտաշատի (հին Արտաշատա) մոտ, որը գտնվում է Արաքս գետի ափին՝ ժամանակակից Երևանի մոտ։ Այս ռազմական բախման ժամանակ Տիգրան Կրտսերի և Պարթևստանի Հրահատ III-ի գլխավորած ուժերը փորձեցին տապալել իշխող Արտաշեսյան դինաստիան՝ Տիգրան Մեծի օրոք։

## Պաշարում
Մ.թ.ա. 66 թվականին Տիգրան Մեծի որդին՝ Կրտսեր Տիգրանը, ապստամբություն սկսեց հոր դեմ։ Պարտություն կրելուց հետո նա դաշինք կնքեց Պարթևստանի թագավոր Հրահատ III-ի հետ՝ համատեղ ներխուժում սկսելու Հայաստան։ Մինչ նրանց արշավանքը սկզբում առաջընթաց էր գրանցում, կոալիցիոն ուժերը ճահճացան Արտաշատի երկարատև պաշարման ժամանակ։ Անհամբեր դառնալով՝ Հրահատ III-ը հետ քաշեց իր զորքերի մեծ մասը՝ Կրտսեր Տիգրանին թողնելով պարթևական կրճատված զորախմբի հրամանատարության տակ։

Տիգրան Մեծը հաջողությամբ հետ մղեց որդու թուլացած ուժերը, ինչը ստիպեց Տիգրան Կրտսերին ապաստան խնդրել հռոմեացի զորավար Պոմպեոսի մոտ։ Սա ստիպեց Տիգրան Մեծին բանակցել Պոմպեոսի հետ՝ համաձայնության գալու համար։ Երբ մ.թ.ա. 65 թվականին Հրահատ III-ը գրավեց Կորդուք ռազմավարական տարածաշրջանը, Պոմպեոսը միջամտեց՝ այն վերադարձնելու Տիգրան Մեծին՝ ավելի ամրապնդելով Հռոմի ազդեցությունը տարածաշրջանում։

## Ծանոթագրություններ


Կատեգորիա:Արտաշեսյաններ
Կատեգորիա:Հայաստանի ճակատամարտեր
Կատեգորիա:Մ.թ.ա. 66
Ճծյանյան խոհանոց

**Ճծյանյան խոհանոց** (), ծագել է Չինաստանի Ճծյան նահանգում և Չինաստանի ութ հիմնական խոհանոցներից մեկն է։ Այն բաղկացած է Հանճոուի , Նինպոյի , Շաոսինի և Օուի (հայտնի է նաև որպես Վենճոուի խոհանոց) խոհանոցներից։ Ոմանք կարծում են, որ Հարավային Ծյանսուի խոհանոցը նույնպես Ճծյան խոհանոցի մաս է կազմում։

Ճծյան խոհանոցի չորս տարածաշրջանային համերն ունեն իրենց ուժեղ կողմերը, բայց դրանք նաև կիսում են չորս ընդհանուր բնութագրեր՝ բաղադրիչների մանրակրկիտ ընտրություն, յուրահատուկ պատրաստման մեթոդներ, շեշտը դնեով՝ բնօրինակ համի և նուրբ պատրաստման վրա:

Ուտեստները փոքր են և մեղմ համ ունեն, իսկ սնունդը՝ թարմ, խրթխրթան, փափուկ և թարմացնող: Հիմնական բնորոշ սոուսներն են դեղին գինին և կանաչ սոխի յուղը: Ընդհանուր համը թեթև է, հյուսիսայինն ավելի քաղցր է, արևելյանը՝ ավելի աղի, իսկ արևմտյանը՝ ավելի համեմված: 

Խոհարարական տեխնիկան հիանալի է՝  տապակելու , խորը տապակելու , շոգեխաշելու , եփելու , գոլորշու մեջ եփելու և խորովելու հարցում :

2020 -ականներին Սինրոնծիի հաջող գործունեության շնորհիվ Թայճոուի խոհանոցը աստիճանաբար դարձավ մարդկանց կողմից սիրված խոհանոց և մուտք գործեց չինական բարձրակարգ սննդի շուկա։

## Հանճոուի խոհանոց
Հանճոուի խոհանոցը հայտնի է իր խոհարարական տեխնիկայով, ինչպիսիք են տապակելը, շոգեխաշելը և խորը տապակելը։ Ուտեստները թարմ, խրթխրթան և նրբահամ են։

Ֆիրմային ուտեստներից են**՝** բրնձի գինու սոուսով ծովախեցգետին, չորացրած բանջարեղենով շոգեխաշած խոզի միս, Շաոսինի ոճով ծովախեցգետնի գնդիկներ, քացախով պատրաստված ձուկ ձկան լողապարկով, Ծյանհու լճի ձկնային ուտեստ, շոգեխաշած մանդարինկա։

## Նինպոյի խոհանոց
alt=東坡肉|աջից|250x250փքս
Մասնագիտացված է  ծովամթերքային ուտեստներ պատրաստելու մեջ՝ թարմության և աղիության ներդաշնակ համադրությամբ: 

Հիանալի է գոլորշու վրա պատրաստելու, տապակելու և շոգեխաշելու տեխնիկայում՝ շեշտը դնելով քնքշության, հարթության և բնական համերի պահպանման վրա, որոնք հաճախ առանձնանում են հարուստ և մուգ գույներով։

Ֆիրմային ուտեստներից են՝  տապակած օձաձուկը, տապակած դեղին ծովախեցգետինը, եռաթելային միդիաների աղցանը և Նինպո տապակած սագը։

## Վնճոուի խոհանոց
Հայտնի է նաև որպես «Ու խոհանոց», այն հայտնի է իր ծովամթերային ուտեստներով։ 

Ուտեստները թեթև և թարմ են, թեթև, բայց ոչ անհամ։ Խոհարարության մեջ շեշտը դրվում է թեթև յուղի, թեթև օսլայի և ծանր դանակի հմտության վրա։

## Ծանոթագրություններ

Կատեգորիա:Չինական խոհանոց
Մայյաֆարիքինի պաշարում

**Մայյաֆարիքինի պաշարում** 1259–1260 թվականներին մոնղոլների կողմից վերջին Այյուբյան կառավարիչ Ալ-Քամիլ Մուհամմադի դեմ իրականացված պաշարում էր նրա Մայյաֆարիքին քաղաքում (ժամանակակից Սիլվան, Դիարբեքիր): Մայաֆարիքինի պաշարումը տեղի է ունեցել Բաղդադի 1258 թվականի պաշարմանը անմիջապես հաջորդող ժամանակաշրջանում և նշանավորել է մոնղոլական արշավանքների սկիզբը Սիրիայում:

1259 թվականի գարնանը հայ իշխան Պռոշ Խաղբակյանը, հայազգի տիրակալ Շահնշահ Զաքարյանի հետ միասին,գլխավորեց վրացիների և հայերի մեծ ուժ՝ աջակցելու Հուլավու խանի մոնղոլական զորքերի շատ ավելի փոքր ուժին, որը գլխավորում էր իր որդին Յոշմութը Մայյաֆարիքինի (Դիարբեքիր) պաշարման ժամանակ, որը պաշտպանում էր նրա վերջին այյուբյան կառավարիչ Ալ-Քամիլ Մուհամմադը։ Կիլիկյան Հայաստանի ռազմական ստորաբաժանումները նույնպես մասնակցեցին և շուտով կմասնակցեն նաև մոնղոլական Դամասկոսի պաշարմանը (1260)։ Թուրքական ծագում ունեցող Զենգյանների տիրակալ Բադր ալ-Դին Լուլուի որդին ՝ Իսմայիլ իբն Լուլուն (1259–1262), շարունակեց իր հոր քաղաքականությունը և նույնպես աջակցեց Հուլագվուի մոնղոլական զորքերին Մայյաֆարիքինի պաշարման ժամանակ՝ զորքեր և ինժեներներ տրամադրելով։

Երկարատև պաշարման ծանր հետևանքները նկարագրվել են ժամանակակից հայ պատմիչ Կիրակոս Գանձակեցու կողմից․Երբ քաղաքը վերջապես գրավվեց երկու տարվա պաշարումից հետո, մուսուլմանները կոտորվեցին, բայց քրիստոնյաները խնայվեցին։ Քրիստոնեական մասունքները հավաքվել և բերվել են Հայաստան, մասնավորապես՝ Հաղպատի վանք։

Հայազգի իշխան Սևադա Քաչենը զոհվեց հակամարտության ժամանակ։Հայ գրող Վարդանի խոսքերով՝ նա «արժանացավ անմահ թագի՝ միշտ հավատարիմ Աստծուն և իլխանին. նա կկիսի նրանց հաղթանակը, ովքեր իրենց արյունը կիսեցին Քրիստոսի համար»։ Յոշմութը 10 ամիս անց իր հոր կողմից ետ կանչվեց։

Ի վերջո, Այյուբյան կառավարիչ Ալ-Քամիլ Մուհամմադը սպանվեց, երբ Մայաֆարիքը 1260 թվականի ապրիլի 7-ին (23 Ռաբիա II 658) ընկավ մոնղոլների ձեռքը։

Մինչդեռ Հուլավուն շարունակեց նվաճել Սիրիայի մնացած մասը՝ Կիլիկիայի հայկական թագավորության Հեթում I-ի զորքերի և Անտիոքի Բոհեմունդ VI-ի խաչակիրների ուղեկցությամբ։ Վրաց կառավարիչ Դավիթ VII-ը հրաժարվեց Սիրիայում մոնղոլական այս արշավանքների համար ավելի շատ հայ-վրացական զորքեր ուղարկել, քանի որ նա մեծ կորուստներ էր կրել Բաղդադի 1258 թվականի պաշարման ժամանակ։ Սիրիայում մնացած Այյուբյան նահանգներից Հալեպը ընկավ Հալեպի պաշարման ժամանակ (1260), մինչդեռ Հոմսը, Համան և Դամասկոսը խաղաղությամբ հանձնվեցին։

## Ծանոթագրություններ


Կատեգորիա:1260 Ասիայում
Կատեգորիա:13-րդ դարը Մոնղոլական կայսրությունում
Կատեգորիա:Կիլիկյան Հայաստանի ճակատամարտեր
Ջո Բայդենի հրաժարումը 2024 թվականի ԱՄՆ-ի նախագահական ընտրություններից

**Ջո Բայդեն** ԱՄՆ 46-րդ նախագահ։ 2024 թվականի հուլիսի 21-ին ԱՄՆ գործող դեմոկրատ նախագահ Ջո Բայդենը սոցիալական ցանցերում արված հայտարարության մեջ հայտարարեց 2024 թվականի ԱՄՆ նախագահական ընտրություններից դուրս գալու մասին։Նա հավանություն տվեց փոխնախագահ Կամալա Հարիսին՝ որպես իր իրավահաջորդ՝ որպես կուսակցության թեկնածու ընտրություններում։

2023 թվականի ապրիլի 25-ին Բայդենը հայտարարեց 2024 թվականի ընտրություններում երկրորդ ժամկետով առաջադրվելու իր մտադրության մասին՝ կրկին Կամալա Հարիսի հետ որպես փոխնախագահ։ Սակայն, նրա նախագահության ընթացքում մտահոգություններ առաջացան Բայդենի առողջության վերաբերյալ, հիմնականում նրա տարիքի և երկրորդ ժամկետը հաղթահարելու ունակության պատճառով։ Այս մտահոգությունները սրվեցին 2024 թվականի հունիսին՝ Բայդենի և հանրապետական ​​թեկնածու Դոնալդ Թրամփի միջև բանավեճից հետո։ Բայդենի ելույթը լայնորեն քննադատվեց, մեկնաբանները նշեցին, որ նա հաճախ կորցնում էր մտքերի ընթացքը և տալիս էր շփոթված պատասխաններ, անորոշ տեսք ուներ, խոսում էր խռպոտ ձայնով և բազմիցս չէր կարողանում հիշել վիճակագրությունը կամ համահունչ արտահայտվել։.Այդ ժամանակվանից ի վեր Բայդենին կոչ են արել դուրս գալ մրցավազքից իր դեմոկրատ գործընկերների կողմից, ինչպես նաև մի շարք խոշոր լրատվական կայքերի խմբագրական խորհուրդների կողմից, ինչպիսին է The New York Times-ը։ Մինչև հուլիսի 19-ը 30-ից ավելի բարձրաստիճան դեմոկրատներ կոչ էին արել նրան դուրս գալ մրցավազքից։

Չնայած նրան ուղղված բազմաթիվ կոչերին՝ հանելու թեկնածությունը, Բայդենը բազմիցս պնդել է, որ մնալու է թեկնածու։ Հուլիսի 21-ին նրա «X» էջը (նախկինում՝ Twitter) հրապարակեց թվիթ՝ ստորագրված հրաժարականի նամակով, որում նա գրել էր, որ դա «բխում է իր կուսակցության և երկրի շահերից», միաժամանակ նշելով, որ կշարունակի պաշտոնավարել որպես նախագահ մինչև իր ժամկետի ավարտը։ Բայդենը դարձավ առաջին գործող նախագահը 1968 թվականից ի վեր, առաջինը Լինդոն Ջոնսոնից ի վեր, որը հրաժարվեց մրցավազքից, առաջինը 19-րդ դարից ի վեր, որը հրաժարվեց մեկ ժամկետից հետո, և առաջինը պատմության մեջ, որը հրաժարվեց նախնական ընտրություններում հաղթելուց հետո։

## Թեկնածության ինքնաբացարկ
Հուլիսի 21-ին Բայդենի X էջը թվիթերում նամակ հրապարակեց, որում հայտարարում էր նախագահական մրցավազքից դուրս գալու մասին։ Նամակում նա գրել է․

Նույն օրը ավելի ուշ նույն օգտահաշվում հրապարակվեց հաղորդագրություն, որում Բայդենը նախագահական ընտրություններում իր իրավահաջորդին էր աջակցում փոխնախագահ Կամալա Հարիսին, ով պաշտոնը զբաղեցնում է 2021 թվականից։

2024 թվականի հուլիսի 24-ին, նախագահական ընտրարշավից հրաժարվելուց հետո իր առաջին ելույթում, նախագահ Բայդենը բացատրեց իր որոշումը։ Օվալաձև աշխատասենյակից խոսելով՝ նա նշեց, որ հեռանալու իր պատճառը «ժողովրդավարության պաշտպանությունն» է։ Նախագահական ընտրարշավներին անդրադառնալով՝ նա նշեց. «Ամերիկան ​​կանգնած է ընտրության առաջ շարժվելու կամ հետ շարժվելու, հույսի և ատելության, միասնության և պառակտման միջև»։

## Ծանոթագրություններ


Կատեգորիա:Ջո Բայդեն
Կատեգորիա:2024 ԱՄՆ-ում
Կատեգորիա:Ջո Բայդենի նախագահություն
Կատեգորիա:Իրադարձություններ ԱՄՆ-ում
Մերի Էվանս

**Մերի Ֆորբս Էվանս**, (, )  բրիտանացի գրող, կոլեկցիոներ և ամուսնու՝  Հիլարի Էվանսի հետ միասին Մերի Էվանսի պատկերասրահի համահիմնադիրն էր։

## Կենսագրություն
Քերոլայն Մերի Ֆորբս Լանդերը ծնվել է 1936 թվականի մայիսի 5-ին Լոնդոնի Հենդոն, քաղաքի Քոթսվոլդ Գարդենս 8 հասցեում, Դիգբի Ֆորբս Լանդերի (1891–1969)՝ ինքնաթիռների գործարանի հաշվապահի, և նրա կնոջ՝ Նորա Դորիս Քերոլայն Լանդերի (ծնված՝ Ուիլյամս) (1898–1970) չորս դուստրերից կրտսերն էր։ Նա ապրել է Բերքհամսթեդում,Հերտֆորդշիր, նախքան յոթ տարեկանում Հարավային Ռոդեզիա տեղափոխվելը։ Ընտանիքը վերադարձել է Անգլիա 1950 թվականին։

Լանդերը իր ապագա ամուսնու՝ Հիլարի Ագարդ Էվանսի  Հիլարի Ագարդ Էվանսի (1929–2011), գովազդային տեքստերի հեղինակի և դպրոցի ուսուցիչ Էրիկ Ագարդ Էվանսի որդու հետ հանդիպել է դեռահաս տարիքում՝ մի երեկույթի ժամանակ։ Նրանք ամուսնացան 1956 թվականին։

#### Կարիերա
Մերի Էվանսը մանկուց կոլեկցիոներ էր, հատկապես նկարազարդ մանկական գրքերի։ Նա լուսանկարներ և պատկերներ հավաքելու բուռն զգացմունքը կիսում էր իր ամուսնու՝ Հիլարի Էվանսի հետ, և նրանք ուսումնասիրում էին գրքի տոնավաճառներ, գրախանութներ, օգտվում էին գրքի տաղավարներից և շուկաներից, գնում գրքեր, տպագրություններ, լուսանկարներ, փորագրություններ, մուլտֆիլմեր, նկարազարդումներ և բազմազան ժամանակավոր իրեր՝ «ամեն ինչ, ինչ պատկեր ունի»։ Նրանց «հոյակապ մոլուցքը» շուտով լցրեց նրանց փոքրիկ բնակարանը Քենսինգթոն Չըրչ  Քենսինգթոն Չըրչ փողոցում, փողոցում, ուստի նրանք տեղափոխվեցին Բլեքհիթում՝ Լոնդոնի հարավ-արևելքում, գտնվող մի փոքրիկ տուն։

1964 թվականին զույգը հիմնադրեց Մերի Էվանսի պատկերասրահը, իսկ 1965 թվականին Հիլարի Էվանսը թողեց գովազդի ոլորտում իր աշխատանքը՝ կնոջ հետ լրիվ դրույքով գրադարանում աշխատելու համար։ Ի վերջո, տասնյակ հազարավոր հատորներից բաղկացած հավաքածուն՝ հարյուր հազարավոր պատկերներով, չափազանց մեծացան իրենց տան համար, և ընկերությունը տեղափոխվեց Բլեքհիթ կայարանի մոտ գտնվող մի փոքրիկ գրասենյակ։ Մի քանի տարի այնտեղ աշխատելուց հետո, շարունակելով աճել, այն կրկին տեղափոխվեց ավելի մեծ տարածք՝Բոլոր Սրբերի Բլեքհիթի նախկին ծխական դահլիճ։ Մերի Էվանսը ընդունեց տեխնոլոգիական փոփոխությունները և շարունակեց նորարարություններ մտցնել, և նրա մահվան պահին ընկերությունն ուներ 14 աշխատակից, կայքէջ, որը բաղկացած էր գրեթե մեկ միլիոն պատկերներից, և տարեկան շրջանառությունը կազմում էր ավելի քան 1 միլիոն ֆունտ ստեռլինգ։

Հիլարիի հետ միասին Մերի Էվանսը գրել է մի քանի գրքեր, որոնցում ներառված են գրադարանի պատկերներ, այդ թվում՝ «Խնջույքը, որը տևեց 100 օր. ուշ վիկտորիական սեզոն» (1976) և «Մարդը, որը նկարեց հարբեցողի դստերը. *Ջորջ Քրյուկշանկի  կյանքն ու արվեստը» (1978)*։ Նրանք համատեղ խմբագրեցին «Պատկերների հետազոտողների ձեռնարկը»՝ մինչև դրա ութերորդ հրատարակությունը։

Հետագա կյանք

Մերի Էվանսը մահացել է 2010 թվականի հունիսի 29-ին, Գրինվիչի Ռիվերլիի ծերանոցում։ Հիլարի Էվանսը մահացավ 2011 թվականի հուլիսի 27-ին։ Նրանցից հետո մնաց դուստրը՝ Վալենտին Էվանսը։

## Ծանոթագրություններ


## Արտաքին հղումներ
* Mary Evans Picture Library website

Կատեգորիա:Բրիտանացի կին գրողներ
Կատեգորիա:Բրիտանացի հավաքորդներ
Կատեգորիա:Բրիտանացիներ
Բրնձի քացախ

**Բրնձի քացախ** (), բրնձի խմորումից ստացվող քացախ, արտադրվում է հիմնականում Արևելյան Ասիայի (Չինաստան, Ճապոնիա, Կորեա) և Հարավարևելյան Ասիաի (Վիետնամ) երկրներում։ Օգտագործվում է որպես համեմունք` տապակած կարտոֆիլի, տարատեսակ սոուսների, սուշիի և այլ ուտեստների հետ։

Բրնձի քացախը կարող է ունենալ բազմազան տարատեսակներ՝ կախված օգտագործվող բրնձի քանակից, բրնձի տեսակից, այլ բաղադրիչներից և խմորման գործընթացից։

## Տեսակներ

* Ճապոնական բրնձի քացախը () գրեթե անգույն է։ Այն պատրաստվում է մեկ լիտրում առնվազն 40 գրամ բրնձով և սովորաբար օգտագործվում է սուշիի հետ։ Անգլերենի «rice vinegar» տերմինը սովորաբար վերաբերում է հենց այս արտադրանքին։ Նրանում քացախաթթվի պարունակությունը մոտավորապես 5% է։
* Ճապոնական շագանակագույն քացախ - պարունակում է ցորենի թեփ և բրնձի հատիկների ավելի մեծ մասնաբաժին, ինչը նրան տալիս է շագանակագույն երանգ։
* Հարավային Կորեան արտադրում է մաքուր սպիտակ բրնձից պատրաստված բրնձի քացախ: Նրանք նաև արտադրում են շագանակագույն բրնձից պատրաստված բրնձի քացախ, որը ունի բաց դեղին երանգ։
* Չինական «դեղին» գինուց () պատրաստված բրնձի քացախին սովորաբար ավելացվում է ցորենի թեփ, որի արդյունքում այն ստանում է բաց շագանակագույնից մինչև շագանակագույն գույն։ Թթվայնությունը կազմում է մոտավորապես 4%։
* Սև քացախ () - ցորենի թեփի մեծ քանակ պարունակող և սև գույն ունեցող քացախ, պատրաստվում է բրնձից, սակայն, սովորաբար չի կոչվում բրնձի քացախ։
* Կարմիր քացախ - պատրաստվում է կարմիր խմորիչային բրնձի () ավելացմամբ, ունի վառ կարմիր գունավորում։

Պատկեր:Korean_Rice_Vinegar.jpg|Կորեական բրնձի քացախ
Պատկեր:HK_Fairwood_Vinegar_Red.jpg|Կարմիր բրնձի քացախ
Պատկեր:Chinese_Vinegar.jpg|Սև բրնձի քացախ


## Ծանոթագրություններ
Կատեգորիա:Ճապոնական համեմունքներ
Կատեգորիա:Չինական խոհանոց
Կատեգորիա:Վիետնամական խոհանոց
Կատեգորիա:Կորեական խոհանոց
Կատեգորիա:Ճապոնական խոհանոց
Metso (2020–present)

**Metso Corporation (**բնօրինակ՝ **Metso Oyj )** ֆիննական բաժնետիրական ընկերություն է, որը հիմնադրվել է 2020 թվականին, երբ միավորվեցին Outotec և Metso Minerals-ընկերությունները***': Այն կենտրոնացած է հանքարդյունաբերության, ագրեգատների, վերամշակման և մետաղների մաքրման արդյունաբերությունների համար տեխնոլոգիաների և ծառայությունների մատուցման վրա***': Ընկերության գլխավոր գրասենյակը գտնվում է Մատինկյուլայում, Էսպոո, Ֆինլանդիայում:

Եվրոպական հանձնաժողովը 2020 թվականի մայիսի 13-ին ընդունել է Metso և Outotec-ընկերությունների միավորումը, և ընկերությունը սկսել է գործունեությունը 2020 թվականի հուլիսի 1-ին:

Ընկերությունը 2023 թվականի մայիսին փոխել է իր անվանումը Metso Outotec-ից Metso-ի: Այն իր գլխավոր գրասենյակը Հելսինկիից տեղափոխել է Էսպոո 2023 թվականի սեպտեմբերին:

## Կազմակերպություն
Սամի Տակալուոման ընկերության նախագահն ու գործադիր տնօրենն է: Մետսոյի խորհրդի նախկին նախագահ Միքայել Լիլիուսը խորհրդի նախագահն է, իսկ Outotec-ի խորհրդի նախկին նախագահ Մատի Ալահուհտան՝ խորհրդի փոխնախագահը: Ընկերությունն աշխարհում աշխատում է գրեթե 17,000 մարդու մոտավորապես 50 երկրներում:

2023 թվականի փետրվարին Metso Outotec-ընկերության տնօրենների խորհուրդը բաժնետերերին հայտարարել է ընկերության անվան փոփոխության առաջարկի մասին՝ Metso Outotec Corporation-ից Metso Corporation: Առաջարկի հիմքերը հետևյալն էին. երկու ընկերությունների միաձուլումից հետո ինտեգրումն ավարտվել է, և որ ընկերության հետագա ռազմավարությունը կենտրոնացած է միասնական ընկերության ուժեղ բրենդի վրա: Առաջարկի վերաբերյալ բաժնետերերի քվեարկությունը նախատեսված էր 2023 թվականի մայիսի 3-ին կայանալիք տարեկան ընդհանուր ժողովում։ Անունը փոխվել է 2023 թվականի մայիսի 4-ին:

2024 թվականի նոյեմբերի 1-ին Սամի Տակալուոման դարձել է նախագահ և գործադիր տնօրեն՝ փոխարինելով Պեկկա Վաուրամոյին:

## Ծանոթագրություններ


## Արտաքին հղումներ
* 

Կատեգորիա:2020 հիմնադրումներ Ֆինլանդիայում
Կատեգորիա:2020 հիմնադրված ընկերություններ
Կատեգորիա:2020 հիմնադրված կազմակերպություններ
Կատեգորիա:Արտադրող ընկերություններ
Կատեգորիա:Ընկերություններ այբբենական կարգով
Կատեգորիա:Ճարտարագիտական ընկերություններ
Կատեգորիա:Ֆիննական ընկերություններ
Կոստան պապի հիշողությունները

«**Կոստան պապի հիշողությունները**», Հրաչյա Քոչարի պատմվածքներից։ Գրվել է 1939 թվականին:

## Գնահատական
Հրաչյա Քոչարը պատկանում է մեր ամենաինքնատիպ գրողների թվին: Նրա ստեղծագործությունը արտացոլում է սովետահայ իրականությունը, այդ իրականության ներկան ու անցյալը` իր բազմազան ու բազմակողմանի արտահայտությունների մեջ վերցրած: Ըստ որում, Քոչարը ներկան չի դիտում անցյալից անջատ և ոչ էլ ապագայի հանդեպ անտարբեր: Ահա թե ինչու նրա ստեղծագործության մեջ ժամանակակից թեմատիկան հանդես է գալիս մոտիկ ամցյալի թեմատիկայի ու ապագայի երազանքի առնչությամբ: Ներկան իր հիմնավորումն է ստանում անցյալի միջոցով և իր արդարացումը` ապագայի վերաբերմամբ: «Կոստան պապի հիշողությունները», «Սոլոմոն բիձի արվեստի փիլիսոփայությունը», «Հավասար աշխատանքը», «Խելոք մարդն ու հիմար կնիկը» պատմվածքներում ու հեքիաթներում վեր է հանված ժողովրդի մարդկանց բանաստեղծական վառ երևակայությունը, նրանց բնական խելքն ու հնարագիտությունը:

## Սյուժե
Հեղինակը պատմում է, որ մի օր հյուր են գնացել Լոռու Դսեղ գյուղ: Հին պատմություններ են լսում Տեր Ղուկասովից, Լոռիս Մելիքովի կռվից, ղաչաղներից, ապա խոսքը դառնում է բանաստեղծ Հովհաննես Թումանյանին: Հավաքվածները խնդրում են Կոստան պապին, որ պատմի Հովհաննես Թումանյանի, կամ, ինչպես իրենք էին ասում, Օհանեսի մասին: Կոստան պապին սկսում է պատմել պատմություններ իբր Օհանեսի մասին, բայց այնպես է ստացվում, որ բոլոր պատմություններում իր մասին է պատմում: Կոստան պապը Լոռիս Մելիքովի կռվի ժամանակից հեքիմ է եղել, այնպիսի հեքիմ, որ «մեռելներ է գերեզմանից հանել ու սաղացրել»: Հովհաննեսի մասին ասում է, թե լավ մարդ էր, ժողովրդասեր, ասում էր` հարևանի, յա թուրքի հետ դուշմանություն մի արեք: Ու պատմում է, որ երբ Օհանեսը երեխա էր, ղամշուտում խաղալիս են եղել ու ընկերներից մեկի` Նեսոյի փորը ղամիշ է մտել: Իսկ Կոստան պապը կռված էր նրա տանեցիների հետ: Բայց Կոստան պապը փրկում է երեխային: Տզրուկներին բաց է թողնում երեխայի մարմնին, որ արյունը քաշեն, ապա ինքը վերցնում է նշտարը ու ինքն էլ արյուն հանում: Հիվանդը աչքերը բացում է, ու բոլորն ուրախանում ու գովերգում են Կոստան պապին: Ապա պատմում է, որ թշնամիները եկել հասել են Դսեղ, մեկի ատամը ցավում է: Ասում են, եթե Կոստան պապը չբժշկի, ողջ Դսեղը կվառեն: Կոստան պապը սրա ատամն էլ բուժում է: Բայց էլի Օհանեսի մասին որևէ դեպք չպատմեց: Մի անգամ էլ լուր է հասնում, թե Թիֆլիս մի բժիշկ կա, բժիշկ Քոչարյան էին ասում: Իրենց հարևանի երեխան հիվանդանում է, տանում հասցնում են Թիֆլիս, բայց բժիշկ Քոչարյանը հույս չի տալիս, ասում է, որ տանեն, թող իր հողում, իր հարազատ նանի թևերին հանգիստ մեռնի: Ու Կոստան բիձեն երեխային բուժում է այնպես, որ երեք օր հետո ողջ-առողջ կալերում խաղում էր: Ու կրկին ոչինչ չպատմեց Օհանեսի մասին, այլ պարզապես ասում է լավ մարդ էր, ժողովրդասեր: Բայց ի սկզբանե ասում էր` «բա նրան ձեռքերիս վրա սկի չեմ խաղացրե՞լ»:

## Տես նաև
* Լուսնի սոնատը
* Ժամանակներ
* Երգը
* Հերոսների ծնունդը
* Ամուսնություն

## Կերպարներ
* Կոստան պապ
* հեղինակ
* Նեսո
* Օհանես

## Ծանոթագրություններ

## Արտաքին հղումներ
*Հրաչյա Քոչար
*ՄԵՐ ՄԵԾԵՐԸ․ՀՐԱՉՅԱ ՔՈՉԱՐ /OUR GREATS HRACHYA KOCHAR
*ՀՐԱՉՅԱ ՔՈՉԱՐ
*Հրաչյա Քոչարը և իր ժամանակը

Կատեգորիա:1964 գրքեր
Կատեգորիա:Հրաչյա Քոչարի ստեղծագործություններ
Կլեպետան և Մալենա

**Կլեպետան** և **Մալենա,** սպիտակ արագիլների զույգ (), որոնք Խորվաթիայում հայտնի են դարձել իրենց ռոմանտիկ արկածներով։ 2001-2021 թվականներին Կլեպետանը ամեն գարուն Հարավային Աֆրիկայից չվել է Խորվաթիայի Բրոդսկի Վարոշ քաղաք՝ Մալենայի հետ զուգավորվելու համար, որը չէր կարողանում թռչել հրազենային վնասվածքի պատճառով։ 2021 թվականի հուլիսի 7-ին Մալենան սատկել է ծերության և բնական պատճառներով՝ կենդանի թողնելով Կլեպետանին։

## Պատմություն
Խորվաթիան սպիտակ արագիլների համար բնադրման հայտնի վայր է, երկրում բնակվում է մոտ 1500 բնադրող զույգ, որոշ գյուղերում արագիլների թիվն ավելի շատ է, քան մարդկանց թիվը։ Խորվաթ դռնապան Ստյեպան Վոկիչը Մալենային գտել է 1993 թվականին ձկնորսության ժամանակ. նրան որսորդները վիրավորել էին, և նա չէր կարողանում թռչել։ Վոկիչը փրկել է Մալենային և դարձել նրա խնամակալը։ 2001 թվականից մի արու արագիլ, որին Վոկիչը անվանել է Կլեպետան, սկսել է այցելել Մալենային։ Կլեպետանը ամեն գարուն վերադարցել է Մալենայի հետ զուգավորվելու համար։ Ռադիոհետևման խմբի միջոցով պարզվել է, որ յուրաքանչյուր տարի Կլեպետանը 13000 կմ է կտրել՝ մեկամսյա ճանապարհորդություն Հարավային Աֆրիկայից դեպի Խորվաթիա՝ Մալենային հանդիպելու համար։ Վոկիչը հոգ է տարել նրանց ճտերի մասին, քանի որ Մալենան չէր կարողանում որս անել, նրանց համար բույն է կառուցել, ապաստան տվել և կերակրել։ 2017 թվականին Կլեպետանը վերադարձել է՝ Մալենայի բնում գտնելով մեկ այլ թռչուն և նոր դրված ձու։ Կլեպետանը արուին վռնդել է և ջարդել մրցակցի ձուն։  Զույգն ընդհանուր առմամբ ունեցել է 66 ճուտ։  

2019 թվականի մարտին Բրոդսկի Վարոշում անսովոր շուտ հայտնվել է մի թռչուն, որը, հնարավոր է, Կլեպետան էր։ Նա ապրիլին հեռացել է և ամռան մնացած մասը չի վերադարձել։ Չնայած լուրերում ասվել է, որ Կլեպետանը սատկել է 2019 թվականի օգոստոսին, պարզվել է, որ դա ուրիշ արագիլ էր։ Կլեպետանը կրկին վերադարձել է Մալենայի մոտ 2020 թվականի ապրիլին՝ չնայած նրա մահվան մասին լուրերին։ Կլեպետանը վերջին անգամ հայտնվել է 2021 թվականի ապրիլին։ 

### Մալենայի մահը
2021 թվականի հուլիսի 7-ին Մալենան սատկել է ծերությունից։ Նրա մահվան մասին հայտարարել է Ստյեպան Վոկիչը։ Մահվան պահին նրան 28 տարի խնամում էր Վոկիչը։ Մահվան պահին նրան ուղեկցում էր Կլեպետանը։ Վոկիչն ասել է, որ հույս ունի, որ Կլեպետանը կվերադառնա իր տուն 2022 թվականին՝ չնայած իր ընկերուհու մահվանը։ 

2024 թվականի դրությամբ Կլեպետանը, որը, ենթադրաբար, 35 տարեկան կլիներ, դեռևս կենդանի է և ունի մեկ այլ զուգընկեր՝ Մլադան, որից նա ունեցել է այլ սերունդներ։ Կլեպետանը միշտ այցելում է Մալենայի գերեզմանը՝ Վոկիչի խնձորենու տակ, ինչը անսովոր կենդանական վարքագիծ է։

## Մշակույթում
2017 թվականի վավերագրական ֆիլմ է նկարահանվել, որը պատմում էր արագիլների և Վոկիչի մասին:  Խորվաթիայի զբոսաշրջության խորհուրդը ստեղծել է Կլեպետանի և Մալենայի վերաբերյալ անիմացիոն տեսանյութ՝ Խորվաթիան գովազդելու համար: Արագիլների զույգը դարձել է տեսանյութի թեմա, որը հանգեցրել է Լիբանանում չվող թռչունների պաշտպանության միջոցառումների ընդունմանը: Զույգը նկարագրվել է որպես «Խորվաթիայի ամենաանսովոր սիրային պատմություն»: 

*

## Ծանոթագրություններ

## Արտաքին հղումներ
* Խորվաթիայի զբոսաշրջային տեսանյութ զույգի մասնակցությամբ
* BBC Travel-ի տեսանյութը զույգի և Վոկիչի մասին
* 2017 թվականի վավերագրական ֆիլմ

Կատեգորիա:Արագիլներ
Կատեգորիա:Հայտնի թռչուններ
Ուսուցիչ (մինի սերիալ)

**«Ուսուցիչ»** (),Հաննա Ֆիդելի ամերիկյան գեղարվեստական մինի-սերիալը՝ Քեյթ Մարայի, Նիք Ռոբինսոնի և Էշլի Ցուկերմանի մասնակցությամբ։  Պրեմիերան տեղի է ունեցել 2020 թվականի նոյեմբերին, քննադատների արձագանքները հիմնականում եղել են դրական։

## Սյուժե
Մինի սերիալի գլխավոր հերոսուհին աշխատում է որպես ավագ դպրոցի ուսուցչուհի։  Նա սեռական հարաբերությունների մեջ է մտնում իր աշակերտի հետ, և այդ մասին հայտնի է դառնում ոստիկանությանը։

## Դերերում
* Քեյթ Մարա - Քլեր
* Նիք Ռոբինսոն - Էրիկ
* Էշլի Ցուկերման - Մեթ
* Շեյն Հարփեր - Լոգան Դևիս
* Դևոն Բոստիկ - Ռայան
* Կամերոն Մուլեն - Քոդի
* Սիերա Բրավո - Մերի Սմիթ
* Դիլան Շմիդ - Ջոշ Սմիթ
* Մարիել Սքոթ - Քեթրին Սանդերս
* Ադամ Դեյվիդ Թոմփսոն - Նաթ Ուիլսոն

## Ստեղծում և արձագանքներ
2014 թվականի փետրվարին հայտնի է դարձել, որ «Ուսուցչուհին» ֆիլմը ադապտացվում է *[[HBO]]*-ի համար մինի-սերիալի ձևաչափով։  Քեյթ Մարան, որն ստացել է գլխավոր դերը, դարձել է նաև նախագծի գործադիր պրոդյուսերը։  Նկարահանումները տեղի են ունեցել Կանադայի Կալգարի քաղաքում 2019 թվականի օգոստոս-հոկտեմբեր ամիսներին։  Պրեմիերան տեղի է ունեցել 2020 թվականի նոյեմբերի 10-ից մինչև դեկտեմբերի 29-ը։ 

Գրախոսությունների ագրեգատոր Rotten Tomatoes կայքում «Ուսուցիչ» ֆիլմի վարկանիշը կազմել է 73 %, *[[Metacritic]]*  կայքում միջին գնահատականը 100-ից 67 է։  Քննադատները սերիալը բարեհաճ են ընդունել. մասնավորապես, *Variety*-ի, *Vox*-ի և *Collider*-ի գրախոսները բարձր են գնահատել Քեյթ Մարայի և Նիք Ռոբինսոնի խաղը և այն, թե ինչպես են շոուի հեղինակները ցույց տվել ուսուցչուհու և դեռահասի անօրինական հարաբերությունները։  Քրիսթեն Բոլդուինը Entertainment Weekly-ից «Ուսուցիչը» ֆիլմին տվել է չորս գնահատական՝ եզրափակիչը համարելով  չափազանց պարզեցված։

## Ծանոթագրություններ

Կատեգորիա:2020 հեռուստասերիալներ
Կատեգորիա:Ամերիկյան մինիսերիալներ
Վերջավոր աճերի բանաձև

thumb|300px
**Վերջավոր աճերի բանաձև**, Լագրանժի բանաձև, դիֆերենցիալ հաշվի հիմնական բանաձևերից, կապ է հաստատում x անկախ փոփոխականի f(x) ֆունկցիայի վերջավոր աճերի և ֆունկցիայի ածանցյալի արժեքների միջև՝ 
:f(b)-f(a)=(b-a)f'(c), 
որտեղ c-ն a անհավասարությանը բավարարող որոշակի թիվ է։ Բանաձեը ճիշտ է [a, b] փակ միջակայքի վրա անընդհատ և (a, b) բաց միջակայքի յուրաքանչյուր կետում ածանցյալի ֆունկցիաների համար։ Վերջավոր աճերի բանաձևը երկրաչափորեն նշանակում է, որ AB աղեղի վրա կա առնվազն մեկ c կետ, որտեղ y=f(x) կորի շոշափողը զուգահեռ է AB լարին (տես նկ․)։ 

Վերջավոր աճերի բանաձևը արտածել է ֆրանսիացի մաթեմատիկոս Ժ․ Լագրանժը (1797)։ 

Վերջավոր աճերի բանաձևի ընդհանրացումներից են Կոշիի բանաձևը երկու ֆունկցիաների համար՝ 
: \frac{f(b)-f(a)}{g(b)-g(a)}=\frac{f'(c)}{g'(c)},
Բոննեի բանաձևը երեք ֆունկցիաների համար՝ 
:: \begin{vmatrix} f'(c) & g'(c) & \varphi '(c) \\ f(a) & g(a) & \varphi (a) \\ f(b) & g(b) & \varphi (b) \end{vmatrix} =0 
Համանման բանաձև կա նաև շատ փոփոխականների ֆունկցիայի համար։

## Ծանոթագրություններ

Կատեգորիա:Դիֆերենցիալ հաշիվ
Կատեգորիա:Մաթեմատիկական անալիզի թեորեմներ
Քլոյի Չժաո

**Չժաո Թին** (), հետագայում առավել հայտնի որպես **Քլոյի Չժաո** (), չինական ծագմամբ ամերիկացի կինոռեժիսոր, սցենարիստ և պրոդյուսեր։ Նկարահանել է «Երգեր, որոնք ինձ սովորեցրել են եղբայրներս» (2015, «Անկախ ոգի» մրցանակի առաջադրում), «Հեծյալը» (2017, կրկին «Անկախ ոգի» մրցանակի առաջադրում), «Նոմադլենդ» (2020, Վենետիկի կինոփառատոնի «Ոսկե առյուծ» մրցանակ, «Օսկար» մրցանակ»), «Հավերժները» (2021) ֆիլմերը։ Երկրորդ կինն է, որ «Օսկար» է ստացել «Լավագույն ռեժիսոր» անվանակարգում։

## Կենսագրություն
Չժաո Թինը ծնվել է 1982 թվականին Պեկինում։ Նրա հայրը՝ Չժաո Յուջինը, թոփ մենեջեր է եղել Չինաստանի ամենախոշոր պողպատաձուլական ընկերություններից մեկում՝ *Shougang Group*-ում, ապա զբաղվել է կատարելագործմամբ։ Մայրն աշխատել է հիվանդանոցում։ Չժաոն սովորում էր ավագ դասարաններում, երբ ծնողները բաժանվել են։ Հոր երկրորդ կինը դարձել է Սուն Դանդանը՝ կատակերգական հայտնի դերասանուհի։

15 տարեկանում Չժաոյին ուղարկել են մասնավոր գիշերօթիկ դպրոց Լոնդոնում, ապա տեղափոխել են դպրոց Լոս Անջելեսում։ Նա ստացել է քաղաքագիտության բակալավրի աստիճան Մաունթ Հոլիոկ հեղինակավոր քոլեջում, կինոարդյունաբերություն է սովորել Նյու Յորքի համալսարանի Տիշի արվեստի դպրոցում։

Քլոյի Չժաոի առաջին լիամետրաժ ֆիլմը եղել է «Երգեր, որոնք ինձ սովորեցրել են եղբայրներս» (2015), որի առաջին ցուցադրությունը եղել է «Սանդենս» կինոփառատոնում։ Երկրորդ ֆիլմը՝ «Հեծյալը» (2017), քննադատները բարձր են գնահատել, և բազմաթիվ առաջադրումներ ու մրցանակներ է ստացել։ 2020 թվականի սեպտեմբերին Վենետիկի 77-րդ կինոփառատոնի ժամանակ տեղի է ունեցել Չժաոյի երրորդ ֆիլմի ցուցադրությունը՝ «Նոմադլենդ», որն ստացել է «Ոսկե առյուծ» և ճանաչվել տարվա ամենանշանակալի ֆիլմերից մեկը։ Չժաոն պատմության մեջ երկրորդ կին ռեժիսորն է, որն «Օսկար» է ստացել «Լավագույն ռեժիսոր» անվանակարգում։ Նրա հաջորդ ռեժիսորական աշխատանքը՝ «Հավերժները», որը ցուցադրվել է 2021 թվականի նոյեմբերին։

2023 թվականի ապրիլին հայտնի է դարձել, որ Չժաոն դառնալու է «Համնետ» վեպի էկրանավորման ռեժիսորը, որի պրոդյուսերությամբ զբաղվելու էր *Amblin Partners* ընկերությունը։ Գլխավոր դերերում էին Ջեսսի Բաքլին և Փոլ Մեսքալը։

Օսկարի 93-րդ մրցանակաբաշխությունում Չժաոյի հաղթանակից հետո Չինաստանի իշխանությունները սկսել են սոցիալական ցանցերում և չինական որոնողական համակարգերում ջնջել ցանկացած հիշատակում դրա մասին, ներառյալ սովորական օգտատերերի շնորհավորանքները։ Կառավարական ԶԼՄ-ը չեն հաղորդել Չժաոյի նվաճումների մասին։ Հայտնում են, որ դա կապված է ռեժիսորի նախորդ հայտարարությունների հետ. 2013 թվականի հարցազրույցում նա արտահայտվել է Չինաստանի մասին որպես տեղի, «որտեղ ամենուր սուտ է»։

## Ծանոթագրություններ

Կատեգորիա:21-րդ դարի կինոռեժիսորներ
Կատեգորիա:BAFTA մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի մոնտաժողներ
Կատեգորիա:Ամերիկացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Նյու Յորքի համալսարանի շրջանավարտներ
Կատեգորիա:Սցենարիստներ այբբենական կարգով